CELEX: C2004/217/13
Language: da
Date: 2004-08-28 00:00:00
Title: Domstolens dom (Første Afdeling) af 8. juli 2004 i sag C-214/03, Kommissionen for De Europæiske Fællesskaber mod Republikken Østrig (Traktatbrud — direktiv 88/609/EØF — luftforurening — store fyringsanlæg)

28.8.2004   
            
            
               DA
            
            
               Den Europæiske Unions Tidende
            
            
               C 217/7
            
         
      DOMSTOLENS DOM
   
   (Første Afdeling)
   af 8. juli 2004
   i sag C-214/03, Kommissionen for De Europæiske Fællesskaber mod Republikken Østrig (1)
   
   (Traktatbrud - direktiv 88/609/EØF - luftforurening - store fyringsanlæg)
   (2004/C 217/13)
   Processprog: tysk
   I sag C-214/03, Kommissionen for De Europæiske Fællesskaber (befuldmægtigede: J.C. Schieferer og G. Valero Jordana) mod Republikken Østrig (befuldmægtigede: H. Dossi og E. Riedl), angående en påstand om, at Republikken Østrig har tilsidesat sine forpligtelser i henhold til Rådets direktiv 88/609/EØF af 24. november 1988 om begrænsning af visse luftforurenende emissioner fra store fyringsanlæg (EFT L 336, s. 1), i den affattelse, der følger af Rådets direktiv 94/66/EF af 15. december 1994 (EFT L 337, s. 83), idet den ikke har gennemført direktivet, som ændret, korrekt, har Domstolen (Første Afdeling), sammensat af afdelingsformanden, P. Jann, og dommerne A. Rosas, A. La Pergola, R. Silva de Lapuerta (refererende dommer) og K. Lenaerts; generaladvokat: M. Poiares Maduro; justitssekretær: R. Grass, den 8. juli 2004 afsagt dom, hvis konklusion lyder således:
   
               1)
            
            
               Republikken Østrig har tilsidesat sine forpligtelser i henhold til artikel 2, nr. 6, 8, 9 og 10, artikel 4,stk. 1, sammenholdt med bilag III-VII, og artikel 9,stk. 2 og 3, i Rådets direktiv 88/609/EØF af 24. november 1988 om begrænsning af visse luftforurenende emissioner fra store fyringsanlæg, i den affattelse, der følger af Rådets direktiv 94/66/EF af 15. december 1994, idet den
               
                           —
                        
                        
                           i § 22, stk. 1, i Luftreinhalteverordnung für Kesselanlagen om bevarelse af luftkvaliteten ved kedler har vedtaget en definition af »blandede anlæg«, der adskiller sig fra definitionen i direktivets artikel 2, nr. 8,
                        
                     
                           —
                        
                        
                           ikke har gennemført definitionerne af et »nyt anlæg« og »bestående anlæg« i direktivets artikel 2, nr. 9 og 10, i de relevante nationale bestemmelser, dvs. Luftreinhaltegesetz für Kesselanlagen og Luftreinhalteverordnung für Kesselanlagen,
                        
                     
                           —
                        
                        
                           på ufuldstændig måde har gennemført emissionsgrænseværdierne, der er fastsat i artikel 4,stk. 1, og bilag III-VII for svovldioxid, nitrogenoxider og svævestøv, i den relevante lovgivning om bevarelse af luftkvaliteten, idet Østrig navnlig har fraveget definitionen af »brændsel« i direktivets artikel 2, nr. 6, og
                        
                     
                           —
                        
                        
                           ikke har gennemført direktivets artikel 9, stk. 2 og 3, om vilkårene for beregning af emissionsgrænserne for blandede anlæg, hvor der alene eller sammen med andet brændsel anvendes destillations- og omdannelsesrestprodukter fra råolieraffinering til eget forbrug, korrekt i Luftreinhaltegesetz für Kesselanlagen og Luftreinhalteverordnung für Kesselanlagen.
                        
                     
         
      (1)  EUT C 158 af 5.7.2003